Antanas Vivulskis

Antanas Vivulskis (, 1877 m. vasario 20 d. Totmoje, Vologdos sritis, Rusija – 1919 m. sausio 10 d. Vilniuje) – lenkų-lietuvių architektas ir skulptorius, kūręs dabartinės Lietuvos ir Lenkijos teritorijoje.

 Biografija 
Gimė Rusijos gilumoje, kur jo tėvas mokęsis miškų ūkio mokykloje buvo likęs dirbti. Po tėvo mirties su motina sugrįžo į Lietuvą. 1919 m. sausį Vilniuje dalyvavo kovose prieš Raudonąją armiją.Wilno. Przewodnik krajoznawczy Juljusza Kłosa Prof. Uniwersytetu St. Batorego. Wydanie trzecie poprawione, Wydawnictwo Wileńskiego Oddziału Polskiego Towarzystwa Turystyczno-Krajoznawczego, Wilno 1937, s. 37

1897–1901 m. studijavo architektūros akademijoje Vienoje, 1902–1909 m. aukštojoje dailės mokykloje Paryžiuje. Nuo 1913 m. gyveno Vilniuje.

Vyskupo Jurgio Matulaičio leidimu, A. Vivulskis po mirties buvo palaidotas jo suprojektuotoje Švč. Jėzaus Širdies bažnyčioje. 1932 m. įrengta skulptoriaus Boleslovo Balzukevičiaus atkapinė plokštė su A. Vivulskio, apglėbusio Švč. Jėzaus Širdies bažnyčios maketą, atvaizdu. 1962 m. architekto palaikai perlaidoti Rasų kapinėse.Ekskursija po pastatą, kurio nėra: Naujamiesčio bažnyčios istorija bernardinai.lt 

 Projektai 
 Švč. Jėzaus Širdies bažnyčia, Vilnius (1907 m. – projektas, 1913–1915 m., 1937–1939 m. – statyba, nebaigta; po perstatymo 1965 m. – Vilniaus statybininkų kultūros rūmai, architektas Algimantas Mačiulis);
 1910 m. skulptūrinė kompozicija-paminklas Žalgirio mūšio 500-osioms metinėms (Krokuva, Lenkija; per II pasaulinį karą nugriautas, vėliau atstatytas);
 Šiluvos Švč. Mergelės Marijos Apsireiškimo koplyčia, Raseinių rajonas (1903 m. – projektas, 1912–1924 m. – statyba);
 1916 m. Trijų Kryžių paminklas ant Plikojo kalno (Vilnius; nugriauti 1950 m., atstatyti 1989 m., architektas Henrikas Kęstutis Šilgalis);
 1917 m. T. Kosciuškos paminklinė lenta Šv. Jonų bažnyčioje (Vilnius).

 Įamžinimas 
 Vilniaus mieste (Naujamiesčio seniūnija) yra gatvė, pavadinta Antano Vivulskio vardu.
 2019 m. Vilniuje, Užupio g. 5 namo atidengtas bronzinis paminklas A. Vivulskiui atminti - ant namo sienos pakabinta milinė, kokią savanoris A. Vivulskis atidavė jį sargybos poste pakeisti atėjusiam kitam savanoriui.Vilnius turi naują akcentą – Vivulskio milinę bernardinai.lt 
 2019 m. Vilniuje, skvere prie A. Vivulskio gatvės pastatytas bronzinis nugriautos bažnyčios modelis.Švč. Jėzaus Širdies bažnyčios maketas – atminimo ženklas A. Vivulskiui bernardinai.lt

 Galerija 

 Literatūra 
 Antanas Vivulskis (1877–1919): tradicijų ir modernumo dermė / Nijolė Lukšionytė-Tolvaišienė. – Vilnius: Vilniaus dailės akademijos leidykla, 2002. – 163 p.: iliustr. – ISBN 9986-571-79-0

 Šaltiniai 

Kategorija:Lietuvos architektai
Kategorija:Lenkijos architektai